માનવીના વિચારો દ્વારા માન્યતાઓ દ્વારા તેના વર્તનનું સંચાલન થાય છે પરંતુ આ વિચારોનું સંચાલન મન દ્વારા થાય છે. આ વિચારો જ વ્યક્તિને સફળતાના શિખરો સુધી પહોચાડી શકે છે તથા વિચારો વ્યક્તિને નિષ્ફળતાની ખાઈમાં ધકેલી શકે છે. જો વિચારો હકારાત્મક હશે તો જીવન સુખમય થશે જો વિચારો નકારાત્મક હસે તો જીવન દુ:ખના ડુંગરોથી દબાય જશે જો વિચારો શ્રદ્ધા અને વિશ્વાસથી ભરપુર હશે તો દરેક વિધ્નોને પાર કરી સફળતા તમારી પાસે દોડતી આવશે પરંત જો વિચારોમાં શંકા , ભય ઉદભવસે તો સફળતા માટે જીવનભર તેની પાછળ દોડતા રહેવું પડશે. હવે પ્રશ્ન એ છે કે આ શ્રદ્ધા મનમાં જગાડવી કઈ રીતે ? મોટાભાગના લોકોની એવી શકાયત હોય છે કે અથાગ પ્રત્યનો કરવા છતાં મનમાં આવતા ભય કે શંકા રોકી શકાતા નથી અને વિશ્વાસ તૂટી જાય છે. પરંતુ આ સમસ્યાનું નિરાકરણ પણ ઈશ્વરે મનમાં જ આપ્યું છે.